Kazimierz Kwiatkowski

Kazimierz KWIATKOWSKI, konata kiel Kazik (naskiĝis la 2-an de julio 1944 en Pachole, distrikto Parczew, mortis la 19-an de marto en 1997 en Hue, Vjetnamio), pola arkitekto, restaŭristo kaj monumenta flegisto

Vivo
Lublinia periodo

Diplomito de Arkitektura Fakultato de Krakova Politekniko (1969). Post studoj laboris en Lublin.

En sia laboro planis spacan konstruadon, okupiĝis pri urba projektado, ekz. de la setlejo en Zamość aŭ de unufamiliaj domoj. Li laboris ĉe revovigo de la Kapelo de Sankta Triunuo en la Kastelo de Lublin. Poste okupiĝis pri flegado de monumentoj, i.a. por Skanseno de Lublinia Vilaĝo, kie identigis popolajn konstruaĵojn.

Laboro en Vjetnamio

Fine de la 70-aj jaroj iĝis gvidanto de Pola-Vjetnama Misio pri Monument-Restaŭrado kaj forveturis al Sud-Orienta Azio. Li gvidis laborojn en Vjetnamio de 1981 ĝis sia morto en 1997.
Vjetnamio post 40 jaroj de la milito estis tre detruita, pro kio Unesko apelaciis pri helpo en savado de monumentoj. Oni serĉis arkitekton, kiu samtempe spertas pri flegado de kulturaĵoj, flue parolas ruse kaj france. Kazimierz Kwiatkowski estis la unua eksterlanda monumentrestaŭristo, kiu alvenis al Vjetnamio.

Dum la unuaj kelkaj monatoj li kun malmultaj vjetnamaj fakuloj dokumentis tion, kio restis post la vjetnama milito. Li koncentriĝis pri ĉamaj "turoj" (tio estas ruinigitaj temploj) en Mỹ Sơn, proksime al Đà Nẵng, en la meza parto de la lando.

En la dua duono de la 90-aj jaroj komencis labori en Malpermesita Urbo en Huế, kiu danke al liaj klopodoj en 1993 trafis al listo de la Monda heredaĵo de Unesko, kaj en 1999 parto de Malnova Urbo en Hội An kune kun Mỹ Sơn.

Morto
La 19-an de marto 1997 Kazimierz Kwiatkowski mortis en Imperiestra Urbo pro infarkto. Probable la kaŭzo estis trolaboreco. Post du tagoj la urbo Huế solene lin adiaŭis. Sarkofago kun lia korpo ekstaris en Malpermesita Urbo en plenplena Salono de Mandarenoj. Funebran muzikon, plenumitan de orkestro en naciaj vjetnamaj vestoj, akompanis adiaŭaj alparoloj de oficialuloj. La funebra procesio - gvidata de vico da policanoj sur motorcikloj - forkondukis la korpon de pola arkitekto laŭlonge de la stratoj de Huế ĝis la urboportego. Laŭ rememoroj de pola konsulo Marek Kowalczyk: Huế adiaŭis Kazimierz Kwiatkowski kiel unu el la plej dignaj civitanoj de tiu ĉi reĝa urbo. Li konstatis, ke la ceremonio havis escepte solenan karakteron. Entombigo okazis en Lublin la 2-an de aprilo 1997 sur paroĥa tombejo ĉe kvartala preĝejo alvoke al Sankta Agnes.

Bibliografio
 Jacek Zygmunt Matuszak, Kazimierz Kwiatkowski (1944-1997) Wspomnienie niezwykłego człowieka (Rememoroj pri eksterordinara homo), Warszawa-Hanoi 2016 (alirebla angla versio)
 Jacek Serafinowicz, Kwiatkowski Kazimierz, en: Polski słownik biograficzny konserwatorów zabytków, Poznań, 2006, ISBN 83-7177-416-8
 Kazik. Ký ức bạn bè, Nhà xuất bản Đà Nẵng, 1999 (Kazik. Rememoroj de amikoj, Eldonejo Danango)
 Monika Warneńska, Zaginione królestwo (Perdita reĝlando), Wydawnictwo Akademickie DIALOG, 1998

Kategorio:Naskiĝintoj en 1944 
Kategorio:Mortintoj en 1997 
Kategorio:Polaj arkitektoj 
Kategorio:Konservistoj 
Kategorio:Polaj sciencistoj